stanford-oval/wikipedia huggingface dataset:
Bernard Malamud

Bernard Malamud
Bernard Malamud (26. huhtikuuta 1914 – 18. maaliskuuta 1986) oli yhdysvaltalainen kirjailija.
Malamud syntyi New Yorkin Brooklynissä venäjänjuutalaisille maahanmuuttajavanhemmille ja opiskeli Erasmus Hall High Schoolissa, City College of New Yorkissa ja Columbian yliopistossa. Hän opetti vuosina 1949–1961 Oregonin valtionyliopistossa ja sen jälkeen Bennington Collegessa Vermontissa.
Malamud nousi 1950-luvulta alkaen maineeseen romaaneillaan ja novellikokoelmillaan. Hän kuvaa niissä etenkin juutalaisten elämää ja epävarman ihmisen selviytymistä vaikeassa ympäristössä. Tunnetuimpien teosten joukossa ovat Dubin's Lives (Dubinin elämät, 1979) ja God's Grace (Jumalan armo, 1982). Romaanin The Natural (1952) pohjalta on tehty elokuva Voittajan paluu (1984), jonka ohjasi Barry Levinson ja jossa pääosia näyttelivät Robert Redford, Glenn Close ja Robert Duvall. Romaanista The Fixer (Tuomittu) Malamud sai 1967 Pulitzerin kirjallisuuspalkinnon. Hänelle myönnettiin myös muun muassa kaksi National Book Awardia (1959 ja 1967).
Malamudin taiteellisesti ehein romaani on The Assistant (Muukalainen) vuodelta 1957. Siinä italialainen pikkurikollinen kamppailee huono-onnista juutalaiskauppiasta vastaan. Teoksen arkirealismin rinnalla kulkee hienoviritteinen runollisuus, joka kannattelee päähenkilön sisäisen kehityksen vertauskuvia. Malamud on myös taitava novellisti, joka sai novelleihinsa luontevaa tarinallisuutta ja yllätyksellisyyttä. Tyypillinen tämän Malamudin pienoisproosan henkilöhahmo on sivustakatsoja, joka etsii aitoa yhteyttä toisiin ihmisiin.
Battlefield 2: Modern Combat

| Battlefield 2: Modern Combat |
| --- | --- |

Kehittäjä:  Digital Illusions CE
Julkaisija:  EA Games
Säveltäjä:  Rupert Gregson-Williams Tobias Marberger
Pelisarja:  Battlefield
Pelimoottori:  RenderWare
Julkaistu:  PlayStation 2, Xbox NA 24. lokakuuta 2005 EU 18. marraskuuta 2005 JP 26. tammikuuta 2006 Xbox 360  NA 11. huhtikuuta 2006 EU 13. huhtikuuta 2006 JP 27. huhtikuuta 2006
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: 13+    PEGI:  12+
Alusta:  PlayStation 2, Xbox, Xbox 360
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Battlefield 2: Modern Combat on Digital Illusions CE:n kehittämä ja EA Gamesin julkaisema Battlefield-pelisarjaan kuuluva ensimmäisen persoonan ammuntapeli. Peli on julkaistu PlayStation 2:lle, Xboxille ja Xbox 360:lle.
Peli on vastine Microsoft Windowsille julkaistulle Battlefield 2:lle. Ulkonäöltään ja aiheeltaan pelit ovat lähes samanlaiset, ja sotaa käydään Yhdysvaltojen, Kiinan, kuvitteellisen Lähi-idän koalition ja Euroopan unionin välillä. Yksinpelissä pelaaja taistelee Kazakstanin hallinnasta ohjaten vuorotellen Kiinan, Naton ja Euroopan joukkoja. Pelissä on yli 50 asetta sekä 30 maa-, meri- ja ilma-ajoneuvoa, kuten humvee ja UH-60 Black Hawk.
Pelaaminen

Kampanja sisältää 20 tehtävää, joissa pelataan kullakin joukkueella (NATO, Kiina, EU). Kampanjassa ei pääse pelaamaan MEC-joukkueella.
Tehtävissä pitää puolustaa tiettyjä paikkoja tietyssä ajassa, räjäyttää paikkoja ja kerätä tietoa. Yksinpelissä on tarkoitus kerätä tähtiä joilla saa paremman arvon ja avata erilaisia aseita eri sotilas tyypeille (Assault, Sniper, Engineer, Support, Special Ops), joilla kaikilla on omat erikoisuutensa. Tehtävät pitää suorittaa alusta loppuun, sillä kesken tehtävän ei voi tallentaa. Tehtävän päätyttyä tulee taulukko pisteistä ja bonuksista (kuten mitalit). Erilaisia tapoja hankkia tähtiä on tehdä hyvää tiimityötä, tehdä tehtävä mahdollimman nopeasti sekä mahdollisimman pienillä menetyksillä ja niin edelleen.
Challenge-moodi sisältää noin 20 tehtävää, joista kaikki eivät ole suoraan pelattavissa, vaan niitä pitää avata pääsemällä kampanjatehtäviä läpi. Challengessa on kolme erilaista tyyliä: Race (sotilaiden kuljettamista sekä tietyn radan ajamista ja ampumista), Hotswap (”hotswappailua”selvennä sotilaasta toiseen) ja Weapon (vihollisten tuhoamista). Challengen läpäisemisestä on ansaittavissa enintään kolme tähteä (kampanjassa kymmenen).
Yksinpelissä on myös muita boonuksia kuten tehtäviä, jotka sisältävät esimerkiksi tiettyjen asioiden tuhoamista ja mitalien keräämistä.
Pelaaminen > Verkkopeli

Samassa verkkopelissä voi olla jopa 24 pelaajaa. Conquest-pelimuodossa osapuoli, jolla on vähemmän tukikohtia hallussaan, menettää jatkuvasti resurssipisteitä eli lippuja. Yksi pelin erä kestää noin 20 minuuttia tai siihen asti, että toisen osapuolen resurssipisteet ovat kuluneet loppuun. Capture the Flag eli lipunryöstö on  pelimuoto, jossa toinen osapuoli yrittää saada pisteitä viemällä vihollisen lipun omaan tukikohtaan.
Verkkopelissä on kuitenkin havaittu muutamia bugeja (ns. glitchejä) eli ohjelmointivirheitä: joistakin seinistä pääsee läpi, ja palvelimet kaatuilevat itsestään. Pelaajat ovat oppineet hyödyntämään bugeja omiin tarkoituksiinsa. Joitakin bugeja on jälkeenpäin korjattu, esimerkiksi ”quickswitch”-bugi, joka mahdollisti esimerkiksi tarkkuuskiväärin ja haulikon käytön sarjatuliaseena. Nykyään pelin palvelimilla liikkuu myös hakkereita, jotka voivat hakkeroida toisen tilin tai klaanin lähettämällä tälle ystäväpyynnön sekä jäädyttää toisen pelaajan ruudun, jolloin on käynnistettävä uudelleen.
Pelin verkkopelaaminen Xboxilla loppui 15. huhtikuuta 2010 ja Xbox 360:lla 11. elokuuta 2011.
Bayn piirikunta (Florida)

Bayn piirikunta (engl. Bay County) on Yhdysvaltojen Floridan osavaltiossa sijaitseva piirikunta. Sen väkiluku oli 174 705 vuonna 2019. Piirikunnan hallintokeskus on Panama Cityn kaupunki. Piirikunta perustettiin 24. huhtikuuta 1913.
Aiheesta muualla

Kuvia tai muita tiedostoja aiheesta Bayn piirikunta (Florida) Wikimedia Commonsissa
Batman (kaupunki)

| Batman |
| --- | --- |
 Batmania
 Batman
 Koordinaatit: 37.883333°N, 41.116667°E 
Valtio:  Turkki
Maakunta:  Batman
Väkiluku (2014):  381 814
 
 www.batman.bel.tr 
Infobox OKVirheellinen NIMI-arvo: 
Batman on Batmanin maakunnan pääkaupunki Batman-joen varrella, Kaakkois-Turkissa. Batman on yksi Turkin vauraimmista kaupungeista, sillä se on maan ainoa öljyntuotantoalue.[lähde? ] Kaupungin lähellä on Istanbuliin johtava rautatie ja lentokenttä. Batman tiedetään myös nimellä Iluh.[lähde? ] Vuonna 2014 Batmanin asukasluku oli 381 814.
Väestö

1950-luvulla kaupungissa oli asukkaita alle 3 000. Öljykenttien löytö vaurastutti kaupunkia merkittävästi. Nopeasti kehittyvään kaupunkiin muutti asukkaita työnperässä eri puolilta Turkkia. Alueen asukkaista 90 % on kurdeja ja yli 9 % turkkilaisia.
Lentokenttä

Batmanissa sijaitsee yksi Turkin suurimmista lentokentistä. Lentokenttä on myös toiminut vuodesta 1980 Naton lentotukikohtana.[lähde? ]
Aiheesta muualla

Kuvia tai muita tiedostoja aiheesta Batman (kaupunki) Wikimedia Commonsissa
Willy Berking

Willy Berking (22. kesäkuuta 1910, Düsseldorf – 21. toukokuuta 1979, München) oli saksalainen kapellimestari, pasunisti ja säveltäjä. Hän perusti ensimmäisen big bandinsa Berliinissä vuonna 1928. 1930-luvulla hän soitti pasuunaa tanssi- ja viihdeorkestereissa. Toisen maailmansodan aikaan hän toimi saksalaisen propaganda big bandin Charlie and His Orchestra johtajana. Myöhemmin Berking toimi vuoden 1957 euroviisujen kapellimestarina, sekä johti Saksan kappaleet kilpailussa vuosina 1957, 1963, 1964 ja 1966. Vuonna 1957 hän toimi myös Sveitsin, Luxembourgin ja Belgian kapellimestarina.
Berking kuoli syöpään vuonna 1979.
Bombardier Canadair Regional Jet

| Bombardier Canadair Regional Jet |
| --- | --- |
 Lufthansan CRJ-100 -tyyppinen kone laskeutumassa Heathrow'n lentoasemalle marraskuussa 2005.
Tyyppi:  Matkustajalentokone
Valmistaja:  Bombardier Aerospace
Ensilento:  1999
Esitelty:  2001
Tila:  valmistuksessa
Valmistusmäärä:  >380 
Yksikköhinta:  24-40 milj. USD
Bombardier Canadair Regional Jet on kanadalaisen Bombardierin valmistama alueellisille lennoille tarkoitettu lentokone. Konetyyppi perustuu Canadair Challenger liikelentokoneeseen. Suunnittelutyöt alkoivat 1987 ja ensilento lennettiin toukokuussa 1991. Versiosta riippuen, koneeseen mahtuu 44-100 matkustajaa.
Muiden valmistajien samankaltaisia lentokoneita

ACAC ARJ21
BAe 146
Embraer ERJ 145
Embraer 170/175
Antonov An-148
Fairchild Dornier 328Jet
Russian Regional Jet
Bombay (kissa)

Bombay-kissa.
Bombay on lyhytkarvainen kissarotu, joka luotiin Yhdysvalloissa vuonna 1958 parittamalla musta amerikan lyhytkarvainen ja ruskea burma. Kaikki pentueen pennut olivat mustia, mutta niillä oli burman hieno, silkkinen ja kiiltävä turkki.
Bombayn luonteessa yhdistyvät burman ja amerikkalaisen lyhytkarvan parhaat puolet. Bombayt ovat kestäviä ja melko hiljaisia, ja ne kiintyvät helposti. Ne ovat kuitenkin perineet burmalaisilta esivanhemmiltaan taipumuksen olla omistajiaan kohtaan omistushaluisia sekä mustasukkaisia muista lemmikeistä ja lapsista. Bombayt eivät ole erityisen aktiivisia ja näyttävät viihtyvän hyvin sisätiloissa, kunhan niitä ei jätetä kovin kauaksi aikaa yksin. Ne tosin oppivat melko helposti kulkemaan taluttimessa. Bombayilla näyttää olevan erityisen tarkka kuulo. Ne höristävät korviaan hiljaisimmillekin äänille ja reagoivat voimakkaasti äkkinäiseen meluun. Bombay-rotuisilla kissoilla on joko tummankuparin-, kuparin- tai kullanväriset silmät. Turkin kiiltävyys voi johtua kahdesta asiasta, joko valkoisia karvoja seassa tai muuten vain kiiltävä turkki.Valkoiset karvat eivät  ole sallittuja näyttelykissalle. Bombayt ovat kovin ystävällisiä ja siksi ne usein seuraavat omistajaansa, odottavat ruokaa vain omistajaltaan ja kaipaavat myös rakkautta ja hellyyttä.
Aiheesta muualla

Kuvia tai muita tiedostoja aiheesta Bombay (kissa) Wikimedia Commonsissa
Ballantine’s

| Ballantine’s |
| --- | --- |
 Ballantine’s-viskin logo

Tyyppi:  viski
Alkoholiprosentti:  40 %
Valmistaja:  Pernod Ricard
Alkuperä:  Dumbarton
Valmistus aloitettu:  1827
Muunnelmat:  sekoite, single malt
Infobox OKNimi-testi OK: 
Ballantine’s on skottilainen viskimerkki, jota tuottaa Pernod Ricard Dumbartonissa, Skotlannissa.
Ballantine’s-tuotteita

Finest: sekoiteviski
Limited: sekoiteviski
Glenburgie 15 Year Old Single Malt
Aiheesta muualla

Ballantine’sin nettisivusto (englanniksi)
520 (savuke)

520 Light -askeja, yksi tavallinen ja yksi menthol-versio. Savukkeen filtterissä on punainen sydänkuvio.
520 on taiwanilainen savukemerkki, jota valmistaa Taiwanin tupakka- ja alkoholiyhtiö (菸酒公賣局). Nimi 520 valittiin, koska se kuulostaa samalta kuin "minä rakastan sinua" (我爱你) mandariinikiinaksi. Savukemerkki oli tarkoitus saada myyntiin 20. toukokuuta 1999 Lee Teng-huin Taiwanin ensimmäiseksi demokraattisesti valituksi presidentiksi astumisen vuosipäivänä. Ankaraa kritiikkiä kuitenkin esitettiin lähinnä siitä, että savukemerkin nimi, rakenne ja maku vaikutti nuorille suunnatulta. Savukemerkki tulikin saataville ainoastaan Taiwanin ulkopuolelle.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:520 (cigarette)
Brønderslevin kunta

| Brønderslevin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Pohjois-Jyllannin alue
Keskustaajama:  Brønderslev
Hallinto:  
 – Pormestari:  Lene Hansen
Pinta-ala:  
 – Kokonaispinta-ala:  633,1 km²
Väkiluku:  36 346
 – Väestötiheys:  57,4 as./km²
 
 www.broenderslev.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Brønderslev on Pohjois-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 36 346 asukasta, ja sen pinta-ala oli 633,1 neliökilometriä. Kunnan keskustaajama on myös nimeltään Brønderslev.
Aiheesta muualla

Wikimedia Commonsissa on kuvia tai muita tiedostoja aiheesta .
Brønderslevin kunnan kotisivut (Arkistoitu – Internet Archive) (tanskaksi)
Aurinkobaletti

Aurinkobaletin logo.
Aurinkobaletti on vuonna 1981 perustettu turkulainen nykytanssiryhmä ja tanssiteatteri, jonka ohjelmisto tarjoaa esityksiä niin aikuisille, lapsille kuin ryhmillekin. Ryhmä on saanut kiitosta uusiutumiskyvystään sekä vahvasta ensemblestaan, joka on valmis rikkomaan oman genrensä rajat. Aurinkobaletin taiteellisena johtajana toimii tanssija-koreografi Urmas Poolamets.
Ryhmän toimintaa ohjaavat yhteisöllisyys, monipuolisuus ja avoimuus uusille virtauksille. Aurinkobaletin keskeisenä tavoitteena on ylläpitää tanssin asemaa muiden taiteiden rinnalla ja viedä tanssia sinne, missä sitä ei muuten ole tarjolla. Poikkitaiteelliset tuotannot ja monipuolinen yleisötyö ovat Aurinkobaletin arkipäivää.
Aurinkobaletin toimintaa tukevat opetus- ja kulttuuriministeriö ja Turun kaupunki, jotka mahdollistavat taiteen luomisen, tanssitaiteilijoiden työllistämisen sekä toiminnan kehittämisen ympärivuotisesti. Aurinkobaletin kotinäyttämönä toimii Turun Aurajokirannassa Manillan kulttuuritehtaassa sijaitseva Manilla-teatteri.
Aurinkobaletin toimintaa ylläpitää Aurinkobaletin Kannatusyhdistys ry, jonka kannatusjäseniksi voivat liittyä kaikki tanssitaiteesta kiinnostuneet yksityishenkilöt, yritykset ja yhteisöt.
Yhteistuotantoja ja koreografivieraita

Aurinkobaletti tekee säännöllisesti erilaisia yhteistuotantoja muiden tanssiryhmien ja teattereiden kanssa. Ryhmän yhteistyökumppaneita ovat olleet muun muassa Turun Kaupunginteatteri, Åbo Svenska Teater, Turun musiikkijuhlat, Tanssiteatteri Raatikko, Tanssiteatteri Rimpparemmi, Tehdas Teatteri ja Aura of Puppets.
Aurinkobaletissa ovat vierailleet monet keskeiset suomalaiskoreografit ja joukko merkittäviä kansainvälisiä nimiä, kuten Carolyn Carlson, Kilina Crémona, Boris Eifman, Andrew de Groat, Kilina Crémona, Jyrki Karttunen, Marjo Kuusela, Tommi Kitti, Kirsi Monni, Sanna Kekäläinen, Tuomo Railo, Jarkko Mandelin, Kirsi Monni, Ari Numminen, Matti Paloniemi, Virpi Pahkinen, Arja Raatikainen, Sami Saikkonen, Elsa Sylvestersson, Arja Tiili, Jorma Uotinen, Juha Vanhakartano ja Jyrki Karttunen. Aurinkobaletin vakivieraana on ollut vuodesta 2001 lähtien Venäjän nykytanssin ykkösnimi Sasha Pepeljajev.
Kiertueita Suomessa ja ulkomailla

Aurinkobaletti toimii kiertävänä teatterina niin kotimaassa kuin ulkomaillakin. Vuonna 2023 Aurinkobaletti aloitti kietueyhteistyön kotimaassa Tanssiteatteri Minimin, tanssiteatteri Raatikon ja Tanssiteatteri Rimpparemmin kanssa 4X -kiertävän tanssitapahtuman muodossa. 4X tarjoaa monipuolisen kattauksen suomalaista nykytanssia ja kiertävän tapahtuman on määrä jatkua vuosittain.
Aurinkobaletin kansainvälisiin tuotantoihin kuuluu mm. ryhmän 30-vuotisjuhlateos Tanssiva torni, joka nousi Euroopan kulttuuripääkaupunkivuonna 2011 kohti Turun ja Tallinnan taivaita. Kansainvälinen suurhanke toi yhteen taiteilijoita Suomesta, Venäjältä, Virosta ja Yhdysvalloista. Teoksen suunnittelusta ja ohjauksesta vastasi Sasha Pepeljajev. Tanssiva torni nähtiin Turun kulttuuripääkaupunkivuoden pääareenalla Logomossa, ja Tallinnassa se esitettiin Kulttuurikeskus Katelissa. Vuonna 2023 Aurinkobaletti vieraili jälleen Tallinnassa Pepeljajevin teoksella Minne kutsua Liza, joka esitettiin kahdesti Sakala 3 -teatterissa loppuunmyydyille katsomoille. Vuonna 2019 Aurinkobaletin ja JoJo − Oulun Tanssikeskuksen yhteistuotanto Todellinen prinssi vieraili Young Dance Festivalilla Zugissa Sveitsissä ja valloitti lukuisien yleisössä olleiden lasten sydämet. Aurinkobaletin teoksia on nähty vuosien varrella myös muualla eri puolilla Eurooppaa sekä Palestiinassa ja Hongkongissa.
Palkintoja ja tunnustuksia

Aurinkobaletille on myönnetty lukuisia palkintoja, muun muassa Suomen teatteriliiton myöntämä Vuoden teatteri 2003 -kunniakirja ja Turun Teatterikerhon säätiön tunnustuspalkinto 2004.
Aurinkobaletin perustaja ja pitkäaikainen taiteellinen johtaja Raija Lehmussaari on palkittu muun muassa Pro Finlandia -mitalilla (2020), Valtion tanssitaidepalkinnolla (2011), Suomen kulttuurirahaston Elias Lönnrot -mitalilla (2009) sekä Suomen Valkoisen Ruusun ritarimerkillä (2007). Lisäksi Aurinkobaletin kantavat voimat, Raija Lehmussaari ja Erkki Lehmussaari, palkittiin 2007 Turun kaupungin kulttuuripalkinnolla. Vuonna 2013 Turkuseura nimitti Raija Lehmussaaren vuoden Kulttuuriturkulaiseksi, minkä kunniaksi hänelle istutettiin nimikkotammi Samppalinnan vuorelle Turussa.
Ryhmän toimintaa ohjaavat yhteisöllisyys, monipuolisuus ja avoimuus uusille virtauksille. Aurinkobaletin keskeisenä tavoitteena on ylläpitää tanssin asemaa muiden taiteiden rinnalla ja viedä tanssia sinne, missä sitä ei muuten ole tarjolla. Poikkitaiteelliset tuotannot ja monipuolinen yleisötyö ovat Aurinkobaletin arkipäivää.
Aurinkobaletin historia

Aurinkobaletti perustettiin vuonna 1981. Alkujaan ryhmän teokset edustivat nykybalettia, mutta jo 1990-luvun alusta lähtien Aurinkobaletti on tunnettu monipuolisena nykytanssiryhmänä ja tanssiteatterina, jonka ohjelmisto koostuu niin lapsille kuin aikuisillekin suunnatuista teoksista. Viime vuosina myös poikkitaiteellisista tuotannoista on tullut kiinteä osa ryhmän ohjelmistoa.
Aurinkobaletin perustajiin kuulunut koreografi ja balettipedagogi Raija Lehmussaari toimi Aurinkobaletin taiteellisena johtajana vuoteen 2004 asti, jolloin hän jäi tehtävästä eläkkeelle. Lehmussaaren jälkeen taiteellisena johtajana toimii tanssija-koreografi Urmas Poolamets.
Ryhmä esiintyy myös kiertävänä teatterina sekä kotimaassa että ulkomailla.
Aiheesta muualla

Aurinkobaletin kotisivu Aurinkobaletti.
↑  Puustelli Pia: Nykytanssiryhmä ja tanssiteatteri Aurinkobaletti aurinkobaletti.fi. Viitattu 17.9.2024.
Bohuslav Šťastný

| Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Mitalit> Maa:   Tšekkoslovakia.Miesten jääkiekko. Olympialaiset  | Maa:   Tšekkoslovakia> Miesten jääkiekko. |
| --- | --- | --- | --- |
|  Hopeaa | Innsbruck 1976 | jääkiekko |  |
|  Pronssia | Sapporo 1972 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Praha 1972 |  |  |
|  Kultaa | Katowice 1976 |  |  |
|  Hopeaa | Sveitsi 1971 |  |  |
|  Hopeaa | Helsinki 1974 |  |  |
|  Hopeaa | Saksa 1975 |  |  |
|  Pronssia | Moskova 1973 |  |  |
Bohuslav Šťastný (s. 23. huhtikuuta 1949 Chotěboř, Tšekkoslovakia) on tšekkiläinen jääkiekkoilija, joka pelasi vasempana laitahyökkääjänä. Hän pelasi 188 maaottelua tehden 73 maalia Tšekkoslovakian maajoukkueessa. Šťastný pelasi Tšekkoslovakian mestaruussarjassa 504 liigaottelua tehden 241 maalia. Hän pelasi yhdessä seuratoveriensa Jiří Novákin ja Vladimír Martinecin kanssa samassa ketjussa myös maajoukkueessa. Tšekkoslovakian voittaessa Prahassa 1972 maailmanmestaruuden ensi kertaa 23 vuoteen Šťastnýn ja Martinecin kanssa samassa ketjussa pelasi Richard Farda.
Seuraura

PS Pardubice 1964–1967
Tesla Pardubice 1967–1981
Esv Kaufberen 1981–1985
Saavutukset

jääkiekon olympiahopea 1976
jääkiekon olympiapronssi 1972
kuudet jääkiekon maailmanmestaruuskisat 1971–1976
kaksi jääkiekon maailmanmestaruutta 1972, 1976
Kanada-cupin hopea 1976
Tšekkoslovakian mestaruus 1973
Baykar Bayraktar Kızılelma

| Bayraktar Kızılelma |
| --- | --- |

Tyyppi:  Miehittämätön sotilaallinen ilma-alus
Alkuperämaa:   Turkki
Valmistaja:  Baykar
Ensilento:  14. joulukuuta 2022
Baykar Bayraktar Kızılelma on turkkilaisen Baykarin valmistama suihkumoottorikäyttöinen miehittämätön sotilaallinen ilma-alus. Se on suunniteltu toimimaan lentotukialuksilta ja on varustettu häiveominaisuuksilla.
Suunnittelu

Kızılelma suunniteltiin MIUS-projektissa (turk. Muharip İnsansız Uçak Sistemi, vapaasti suom. Miehittämätön taistelulentokonejärjestelmä) lähinnä Turkin omaan käyttöön. Kızılelman tuotanto alkoi maaliskuussa 2022. Samalla julkaistiin nimi Kızılelma, joka tarkoittaa suomeksi punaista omenaa. Kone teki ensilentonsa 14. joulukuuta 2022.
Kızılelma on miehittämätön taistelulentokone. Se on rakenteeltaan deltasiipinen ja siinä on liikkumiskykyä parantavat canard-siivekkeet. Kone on varustettu AESA-tutkalla ja sisäisellä asekuilulla. Muodot, sisällä kannettavat aseet ja pinnoite kertovat tutkassa näkymisen minimoinnista eli häiveominaisuuksista.
Kızılelmojen moottorit ovat turkkilais-ukrainalaisen yrityksen valmistamia ohivirtaussuihkumoottoreita. Koneesta on suunniteltu ainakin kolmea moottoreiltaan erilaista versiota, joista alkuperäinen A-malli olisi alisooninen ja suunnitteluvaiheen B- ja C-mallit ylisoonisia. A ja B olisivat yksimoottorisia, C kaksimoottorinen.
Kızılelma on suunniteltu toimimaan lentotukialuksilta, kuten Turkin laivaston TCG Anadolulta, ja nousemaan laivalta ilman avustavaa katapulttia.
Käyttäjät

Turkki
Turkin ilmavoimat
Turkin merivoimat
Bayraktar Kızılelma
Bayraktar Kızılelma TCG Anadolun kannella
Käännös suomeksi
Xabier Fernández

| Mitalit | Mitalit | Mitalit |  |
| --- | --- | --- | --- |
|  Xabier Fernández |  Xabier Fernández |  Xabier Fernández |  |
Maa:   Espanja
Miesten purjehdus
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 49er |  |
|  Hopeaa | Peking 2008 | 49er |  |
Xabier Fernández Gaztañaga (s. 19. lokakuuta 1976 Ibarra, Guipúzcoan maakunta, Espanja) on espanjalainen kilpapurjehtija.
49er-luokassa kilpaileva Fernández saavutti olympiakultaa Ateenassa 2004 parinsa Iker Martínezin kanssa. Neljä vuotta myöhemmin Pekingissä kaksikko sijoittui hopealle. Lisäksi he ovat voittaneet luokan maailmanmestaruuden kahdesti (2002, 2004) ja Euroopan-mestaruuden kolmesti (2002, 2007, 2008).
Bohumil Modrý

| Mitalit | Mitalit | Mitalit |  |
| --- | --- | --- | --- |
|  Bohumil Modrý |  Bohumil Modrý |  Bohumil Modrý |  |
Maa:   Tšekkoslovakia
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | 1948 | jääkiekko |  |
Bohumil Modrý (24. syyskuuta 1916 Praha, Itävalta-Unkari – 21. heinäkuuta 1963 Praha, Tšekkoslovakia) oli tšekkiläinen jääkiekkomaalivahti ja 1950-luvujen kommunistisen oikeudenkäyntien uhri.
Ura

1940-luvulla Modrý oli yksi parhaista eurrooppalaisjääkiekkomaalivahdeista. Hän pelasi menestyksekäissä LTC Praha seurajoukkueessa ja maajoukkueessa. Hän oli voittamassa kaksi kertaa maailmanmestaruuden, vuosina 1947 ja 1949. St. Moritzin olympialaisissa Tšekkoslovakian maajoukkue maalivahtinaan Bohumil Modrý sijoittui hopealle. Sankt Moritzin olympialaisissa tarjottiin Modrýlle mahdollisuus pelata Kanadassa. Tšekkoslovakian silloinen valtaannoussut kommunistinen hallitus jopa lupasi hänelle, että hän voi matkustaa Kanadaan vuoden 1949 Tukholman maailmanmestaruuskisojen jälkeen. Tukholmassa Tšekkoslovakian joukkue voitti kultaa, mutta hallitus ei kuitenkaan antanut Modrýlle suostumusta matkaan, koska ulkomailla kommunistihallinnon hän voisi "varantaa tasavallan turvallisuuden". Modrý oli pettynyt, joten hän luopui maajoukkueurasta eikä osallistunut enää 1950:n MM-kisojen valmistautumiseen.
Vankeusrangaistus

Maaliskuussa oli Modrý ja yksitoista muuta jääkiekkoilijaa (muun muassa Gustav Bubník) pidätettiin, ja heitä syytettiin vakoilusta ja maanpetoksesta. Salaisessa, keinotekoisessa, suljettujen ovien takana käydyssä oikeudenkäynnissä Modrý tuomittiin "vakoiluryhmän johtajana" viidentoista vuoden vankeusrangaistukseen. Syyttäjä oli ollut vaatimassa kuolemanrangaistusta. Modrý vapautettiin vankeudesta huonon terveyden takia vuonna 1955 oltuaan viisi vuotta vankilassa ja raskaassa työssä uraanikaivoksessa. Vankeuskausi jätti Modrýyn jälkensä. Niinpä hän kuoli ennenaikaisesti radioaktiivisen säteilyn aiheuttamiin seurauksiin vuonna 1963. Vuonna 1968 Prahan kevään aikana Bohumil Modrý sai maineenpalautuksen.
Syy, miksi jääkiekkoilijat vangittiin, ei ole aivan selvää. On mahdollista, että kommunistinen hallitus ei halunnut kärsiä sitä, että taitoluistelija Ája Vrzáňová ja jääkiekkoilija ja tennispelaaja Jaroslav Drobnýn mahdollisesti muuttaisivat maasta.
IIHF Hall of Fame

Modrý nimettiin IIHF Hall of Fameen 15. maaliskuuta 2011.